CELEX: 32020R1628
Language: lt
Date: 2020-11-03 00:00:00
Title: Komisijos įgyvendinimo reglamentas (ES) 2020/1628 2020 m. lapkričio 3 d. kuriuo nustatoma retrospektyvi iš atsinaujinančių išteklių gaminamo kurui skirto etanolio importo Sąjungos priežiūra

4.11.2020   
               
               
                  LT
               
               
                  Europos Sąjungos oficialusis leidinys
               
               
                  L 366/12
               
            
         KOMISIJOS ĮGYVENDINIMO REGLAMENTAS (ES) 2020/1628
         2020 m. lapkričio 3 d.
         kuriuo nustatoma retrospektyvi iš atsinaujinančių išteklių gaminamo kurui skirto etanolio importo Sąjungos priežiūra
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. kovo 11 d. Europos Parlamento ir Tarybos reglamentą (ES) 2015/478 dėl bendrų importo taisyklių (1), ypač į jo 10 straipsnį,
         atsižvelgdama į 2015 m. balandžio 29 d. Europos Parlamento ir Tarybos reglamentą (ES) 2015/755 dėl bendrų importo iš tam tikrų trečiųjų šalių taisyklių (2), ypač į jo 7 straipsnį,
         pasikonsultavusi su Apsaugos priemonių ir eksporto bendrųjų taisyklių komitetu,
         kadangi:
         
                     (1)
                  
                  
                     pagal Reglamento (ES) 2015/478 2 straipsnį Prancūzija pranešė Komisijai, kad iš atsinaujinančių išteklių gaminamo kurui skirto etanolio importo tendencijos turėtų būti stebimos. Konkrečiai, Prancūzija paprašė nustatyti priežiūrą atgaline data;
                  
               
                     (2)
                  
                  
                     remiantis Reglamento (ES) 2015/478 10 straipsniu, kai dėl tam tikros prekės importo tendencijų Sąjungos gamintojams kyla žalos grėsmė ir kai to reikia dėl Sąjungos interesų, gali būti nustatyta Sąjungos priežiūra. Reglamento (ES) 2015/755 7 straipsnyje numatyta galimybė nustatyti Sąjungos priežiūrą, kai ji būtina dėl Sąjungos interesų. Retrospektyvi priežiūra gali būti nustatyta pagal abu reglamentus, atitinkamai pagal 10 straipsnio 1 dalies a punktą ir 7 straipsnio 1 dalies a punktą;
                  
               
                     (3)
                  
                  
                     remiantis Prancūzijos pateikta informacija, iš atsinaujinančių išteklių gaminamo kurui skirto etanolio importas į Sąjungą 2017–2019 m. padidėjo 512 proc. – nuo 87,6 tūkst. tonų iki 536,2 tūkst. tonų. Be to, 2019 m. dėl iš šešių pagrindinių importo šaltinių importuojamo iš atsinaujinančių išteklių gaminamo kurui skirto etanolio kainų Sąjungos gamintojų kainos buvo priverstinai sumažintos vidutiniškai 15 proc.;
                  
               
                     (4)
                  
                  
                     apskaičiuota, kad iš atsinaujinančių išteklių gaminamo kurui skirto etanolio suvartojimas ES 2017–2019 m. padidėjo 10 proc. – nuo 3,9 mln. tonų iki 4,3 mln. tonų. Tačiau per tą patį laikotarpį pasaulinė iš atsinaujinančių išteklių gaminamo kurui skirto etanolio gamyba išaugo nuo 80,6 mln. tonų iki 87,5 mln. tonų. Dėl pasaulinės gamybos apimties, palyginti su bendru ES suvartojamu kiekiu, manoma, kad net nedideli pasaulinės iš atsinaujinančių išteklių gaminamo kurui skirto etanolio rinkos sutrikimai gali turėti labai didelį neigiamą poveikį pasiūlai ES rinkoje tiek kiekio, tiek kainų požiūriu;
                  
               
                     (5)
                  
                  
                     be to, apie 84 proc. viso pasaulio iš atsinaujinančių išteklių gaminamo kurui skirto etanolio gamybos (daugiau kaip 70 mln. tonų) sutelkta JAV (54 proc.) ir Brazilijoje (30 proc.). Šių dviejų šalių gamybos pajėgumai yra tokie dideli, kad net nedidelis jų metinės gamybos perviršis gali lemti perteklinę pasiūlą pasaulio rinkoje, o tai gali turėti neigiamų pasekmių daug mažesnėms rinkoms, pavyzdžiui, ES. Importas iš JAV į ES pastaruosius trejus metus nuolat didėjo, o importas iš Brazilijos išaugo pirmaisiais 2020 m. mėnesiais;
                  
               
                     (6)
                  
                  
                     taip pat reikėtų priminti, kad per pastaruosius penkerius metus JAV rinkoje jau pastebėta nedidelių perteklinių pajėgumų, todėl kai kurios šalys (pvz., Brazilija, Kinija, Peru, Kolumbija) priėmė arba vėl pradėjo taikyti priemones, kuriomis siekiama apriboti iš JAV importuojamo iš atsinaujinančių išteklių gaminamo kurui skirto etanolio kiekį. Akivaizdu, kad anksčiau iš JAV į tas rinkas eksportuotas kiekis dabar gali būti nukreiptas į kitas rinkas, pavyzdžiui, ES rinką. Be to, reikėtų priminti, kad 2019 m. gegužės mėn. ES antidempingo priemonės iš atsinaujinančių išteklių gaminamam kurui skirtam etanoliui buvo panaikintos;
                  
               
                     (7)
                  
                  
                     kadangi pastaraisiais metais importas padidėjo, Sąjungos pramonės rinkos dalis sumažėjo. Pastaraisiais mėnesiais paklausa Europos Sąjungoje smarkiai sumažėjo, o Sąjungos pramonės ekonominė padėtis pablogėjo. Kai rinka atsigaus, galima tikėtis, kad ES nepriklausančiose pagrindinėse gaminančiose šalyse esančios nepanaudotos atsargos bus masiškai eksportuojamos į ES, taip užkertant kelią ES pramonės atsigavimui. Be to, negalima atmesti galimybės, kad kai kurios vyriausybės, siekdamos palaikyti gamybos veiklą, gali savo etanolio pramonei nustatyti subsidijas ar teikti kitų formų paramą. Kai kurie paramos projektai jau svarstomi JAV;
                  
               
                     (8)
                  
                  
                     atsižvelgiant į naujausias iš atsinaujinančių išteklių gaminamo kurui skirto etanolio importo tendencijas ir į dabartinius perteklinius pajėgumus, žalingas poveikis Sąjungos gamintojams artimoje ateityje gali greitai padidėti;
                  
               
                     (9)
                  
                  
                     todėl, atsižvelgiant į Sąjungos interesus, iš atsinaujinančių išteklių gaminamo kurui skirto etanolio importui turėtų būti taikoma retrospektyvi Sąjungos priežiūra, kad prieš paskelbiant oficialius importo statistinius duomenis būtų galima pateikti statistinę informaciją, kuri leistų greitai analizuoti importo iš visų trečiųjų šalių tendencijas. Skubiai teikiami išankstiniai prekybos duomenys yra būtini tam, kad Sąjungos iš atsinaujinančių išteklių gaminamo kurui skirto etanolio rinka būtų apsaugota nuo pažeidžiamumo, jai gresiančio dėl staigių pokyčių pasaulio rinkose;
                  
               
                     (10)
                  
                  
                     kadangi kurui skirtą etanolį galima klasifikuoti jį priskiriant prie įvairių KN pozicijų, kurioms priskiriami kiti produktai, reikėtų nustatyti konkrečius TARIC kodus, kad būtų užtikrinta tinkama priežiūra, kurią vykdant būtų stebimas tik atitinkamas produktas. Retrospektyvi priežiūra taikoma priede išvardytiems produktams;
                  
               
                     (11)
                  
                  
                     priežiūros sistema turėtų būti nustatyta vienų metų laikotarpiui, kuris laikomas pakankamu importo raidai stebėti atsigaunant rinkai, kol padėtis taps stabili,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Iš atsinaujinančių išteklių gaminamas kurui skirtas etanolis, nurodytas šio reglamento priede, į laisvą apyvartą Sąjungoje išleidžiamas taikant retrospektyvią Sąjungos priežiūrą, nustatytą Reglamente (ES) 2015/478 ir Reglamente (ES) 2015/755.
            
            
               2.   Produktai, kuriems taikomas šis reglamentas, klasifikuojami remiantis TARIC. Produktų, kuriems taikomas šis reglamentas, kilmė nustatoma pagal Europos Parlamento ir Tarybos reglamento (ES) Nr. 952/2013 (3) 60 straipsnį.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Šis reglamentas pradedamas taikyti kitą dieną po jo paskelbimo Europos Sąjungos oficialiajame leidinyje ir galioja vienus metus.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 83, 2015 3 27, p. 16.
         
            (2)  OL L 123, 2015 5 19, p. 33.
         
            (3)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
      
      
         
            PRIEDAS
            Produktų, kuriems taikoma retrospektyvi Sąjungos priežiūra, sąrašas
            Nagrinėjamasis produktas, kuriam taikoma retrospektyvi priežiūra, – iš atsinaujinančių išteklių gaminamas kurui skirtas etanolis, t. y. iš žemės ūkio produktų (kaip išvardyta Sutarties dėl Europos Sąjungos veikimo I priede) pagamintas etilo alkoholis, denatūruotas arba nedenatūruotas, išskyrus produktus, kurių sudėtyje pagal EN 15376 standartą yra daugiau kaip 0,3 proc. (m/m) vandens, bet įskaitant iš žemės ūkio produktų (kaip nurodyta Sutarties dėl Europos Sąjungos veikimo I priede) pagamintą etilo alkoholį, esantį benzino mišiniuose, kurių sudėtyje yra daugiau kaip 10 proc. (v/v) etilo alkoholio, kuris skirtas naudoti kaip kuras. Nagrinėjamasis produktas taip pat apima etilo alkoholį, gaminamą iš žemės ūkio produktų (kaip išvardyta Sutarties dėl Europos Sąjungos veikimo I priede), kurio yra etil-tret-butilo eteryje (ETBE).
            Produkto apibrėžtoji sritis apima tik iš atsinaujinančių išteklių gaminamą etanolį, naudojamą kurui. Todėl sintetinis etanolis ir iš atsinaujinančių išteklių gaminamas etanolis, skirtas naudoti ne kuro reikmėms, t. y. pramonėje ir gėrimams, į šį prašymą neįtraukiami.
            Nagrinėjamasis produktas šiuo metu priskiriamas šiems KN ir TARIC kodams:
            
                        KN KODAI
                     
                     
                        IŠPLĖSTINIAI TARIC KODAI
                     
                  
                        ex 2207 10 00 
                     
                     
                        11
                     
                  
                        ex 2207 20 00 
                     
                     
                        11
                     
                  
                        ex 2208 90 99 
                     
                     
                        11
                     
                  
                        ex 2710 12 21 
                     
                     
                        10
                     
                  
                        ex 2710 12 25 
                     
                     
                        10
                     
                  
                        ex 2710 12 31 
                     
                     
                        10
                     
                  
                        ex 2710 12 41 
                     
                     
                        10
                     
                  
                        ex 2710 12 45 
                     
                     
                        10
                     
                  
                        ex 2710 12 49 
                     
                     
                        10
                     
                  
                        ex 2710 12 50 
                     
                     
                        10
                     
                  
                        ex 2710 12 70 
                     
                     
                        10
                     
                  
                        ex 2710 12 90 
                     
                     
                        10
                     
                  
                        ex 3814 00 10 
                     
                     
                        10
                     
                  
                        ex 3814 00 90 ,
                     
                     
                        70
                     
                  
                        ex 3820 00 00 
                     
                     
                        10
                     
                  
                        ex 3824 99 92 
                     
                     
                        66